Psalam (Šarić) 108.
Pjesma; psalam Davidov.

1Utješeno je srce moje, Bože, pjevat ću i svirat ću; utješen je duh moj. 

2Probudi se, harfo i citaro; hoću da probudim zoru bijelu. 

3Tebe ću slaviti među narodima, Gospode, tebi svirati među neznabošcima. 

4Jer je uzvišena do neba milost tvoja, vjernost tvoja do oblaka. 

5Iznad neba pokaži svoje veličanstvo, Bože; sjaj tvoj neka napuni sav svijet! 

6Da se sad izbave prijatelji tvoji, pruži desnicu svoju i čuj nas! 

7Ovako reče Bog u svetosti svojoj: "Kličući pobjedonosno razdijelit ću Šekem, izmjerit ću dolinu Sukot. 

8Moj je Gilead, moj je Manaseh, Efraim je obrana glave moje, Juda vladalački štap moj. 

9Moab je umivaonik moj, Edomu, da se brine za obuću moju; ti, Filistejo, zavjeri se meni!" 

10 Tko će me odvesti u tvrdi grad, tko će me povesti u Edom? 

11 Zar ne ti, Bože, koji si nas odbacio, koji nijesi išao s našim četama, Bože? 

12 Ah, daj nam pomoć pred neprijateljem, jer je ljudska pomoć ništava! 

13 S Bogom izvojujemo pobjedu; jer to Onaj koji će pogaziti neprijatelje naše. 

Psalmi (Šarić)